Infatuation – hier "blok" ek!
My ouman is soos ons in Engels sal sê infatuated met my niggie.
My niggie wat baie jare jonger as ek is, en wat ‘n redelike bekende in SA is.
Sy is lank, slank en jonk.
Ons het ‘n Sondag of wat terug ‘n dedication ceremony van haar jonger suster se tweeling babas gehad.
Sy is besig om haar funky kort pixie haarstyl uit te groei na iets langer en meer klassiek. Toe ons by die seremonie kom, stap sy nader om ons te groet – my man herken haar nie met die nuwe haarstyl nie en uit die bloute vra hy haar blykbaar, wie is jy? Half uit die veld geslaan sê sy haar naam, en ek lag en maak dadelik verskoning en gee die haarstyl die skuld. Sy aanvaar, en ons almal kuier lekker saam, iets wat nie gereeld gebeur agv haar besige skedule en sy wat haarself hervestig het in die Kaap nie.
Net so voor ons ry groet ons almal en toe ons by haar kom sê hy verleë verskonend, ek voel simpel dat ek jou nie herken het nie… maar kan ons asb net weer saam ‘n foto kry. Menende hy en sy. Die smooth operator wat hy is weet ook dadelik hoe om sy vroeëre flater te hersien, met die volgende woorde sê hy vir haar: terloops, dit is nie dat ek jou nie herken het nie, dit is net, jy is baiiieee moooieeer as Liezel.
En dadelik word daar nader gestaan en die ouman met die Sphinx langs hom glimlag breed, staan ekstra regop en nes ‘n kat wat die grootste piering room gekry het, kliek kliek die kamera… met die, wie is jy, flater heeltemal uit sy gedagtewereld…
Orige ouman, dink ek by myself, en daar gaat ons die nuwe week in…
(Ek weet nie wat hy praat as hy die ou foontjie uitruk en vir al sy kollegas die foto wys nie…. en ek gee ook nie juis om nie, want dit is maar nogsteeds net ‘n prentjie met ‘n mooi vrou en ‘n ouman langs haar, wat so bietjie meer regop as normaalweg staan en glimlag 😉😊)
synonyms: passion for, love for, adoration of, desire for, fondness for, feeling for, regard for, devotion to, penchant for, preoccupation with, obsession with, fixation with, craze for, mania for, addiction to; fancy,
13 thoughts on “Infatuation”
Februarie 13, 2017 at 10:41 vm
Jammer, maar my glimlag is effens breed. O, ek verstaan jou woorde SO goed. Klink net te veel na ń situasie waarin ons ook al was, en seker weer sal kom. Blerrie ou mans. 😂 Ek het ń woord vir hulle, o…ig. Daar kom ń ‘r’ ook in. Jy het mooi kop gehou. Maar as jy ń groepie wil maak en ons haar iewers moet inwag, ek is in.😉
Februarie 13, 2017 at 11:24 vm
Hahaha (jammer) tiperend. Moet se die ouman kan nog flink dink om sy flater te herstel. Kom ons gee hom daai voordeel.
Februarie 13, 2017 at 11:37 vm
Ja-nee, dit is onskuldige pret wat ek met ‘n glimlag gade slaan. If it make you happy… hoekom nie.
Februarie 13, 2017 at 11:39 vm
Ek moet erken, ek het nou kliphard gelag. Gee die man die eer wat hom toekom – hy het ‘n oog vir mooi vrouens en dit is ‘n kompliment vir jou ook. Myne flap ook sy arms so op en af wanneejong bokkie verbyloop … 😀 Maar wees nou eerlik, as daar ‘n mooi man in die rondte is, draai jou oë ook so skeel agter hom aan soos myne?
Februarie 13, 2017 at 11:45 vm
Gelukkig is ons op daai ouderdom waar ons mekaar ons onskuldige plesiertjies gun. Tot groot vermaak van mekaar.
Februarie 13, 2017 at 11:51 vm
Dis goed as ‘n mens so ‘n verhouding het. Ek het ook so ‘n blog geskryf oor my man en ek dink mense was met die eerste aanblik daarvan eers so ‘n bietjie geskok … https://hesterleynel.wordpress.com/2015/03/15/my-man-kuier-by-ander-vroue-en-ek-keur-dit-goed/
Februarie 13, 2017 at 11:40 vm
Verskoon my spelling – beide my sleutelbord en my muis is so steeks soos donkies vandag.
Toemaar ken daai ou jakkals…
Februarie 13, 2017 at 7:36 nm
Kyk sy funky skoene
Februarie 13, 2017 at 7:56 nm
Ha… ha… iets wat darem funky is. 😉
Februarie 14, 2017 at 6:15 vm
Giggel ek nou😃
Februarie 23, 2017 at 12:48 nm
Hy lyk nog glad nie so oud nie 😉 😆
Februarie 23, 2017 at 12:50 nm
Ek sal nie vir hom sê nie, maar hy word 60 in Sept. Dit is darem nie stokoud nie.